ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

HOTĂRÂRE

- pentru aprobarea „Registrului local al spațiilor verzi din 
oraşul Boldeşti-Scăeni”

Analizând proiectul de hotărâre înregistrat sub nr. 98/26.06.2025 pentru aprobarea „Registrului local al spațiilor verzi din oraşul Boldeşti-Scăeni”, inițiat de primarul orașului,

Având în vedere:

- referatul de aprobare înregistrat sub nr. 10707/26.06.2025;

- raportul de specialitate din partea compartimentului de resort, înregistrat sub nr.12266/24.07.2025;

· prevederile Ordonanței de Urgență a Guvernului nr.195/2005 privind protecția mediului, cu modificările și completările ulterioare; 

· prevederile Legii nr.24/2007 privind reglementarea și administrarea spațiilor verzi din intravilanul localităților (republicată), cu modificările și completările ulterioare;  

· prevederile Ordinului nr. 1466/2010 pentru modificarea Ordinului Ministerului Dezvoltării, Lucrărilor Publice și Locuințelor (MDLPL) nr. 1549/2008 privind aprobarea Normelor tehnice pentru elaborarea registrului local al spațiilor verzi;

- avizul secretarului general, înregistrat sub nr.12267/24.07.2025;

- avizul comisiei de specialitate nr. 2 – administrarea domeniului public şi privat, gestionarea serviciilor de interes local;

În temeiul prevederilor art. 129 alin. (2), lit. b) şi alin. (4), lit. g), 139 alin. (3) lit. e) şi ale art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scăeni, întrunit în şedinţă publică ordinară în data de 30.07.2025, adoptă prezenta hotărâre:


 Art.1. Se aprobă Registrul local al spațiilor verzi din orașul Boldești-Scăeni, conform Anexei care face parte integrantă din prezenta hotărâre (suport hârtie și suport digital). 

Art.2. Registrul local al spațiilor verzi din orașul Boldești-Scăeni va sta la baza întocmirii documentațiilor de urbanism, precum și la eliberarea certificatelor de urbanism și autorizațiilor de construire. 


Art.3. Prezenta hotărâre se transmite prin grija Serviciului urbanism, amenajarea teritoriului, achiziții publice, cadastru, control  comercial şi transport  local și informatică, Serviciului programe, proiecte, peisagistică urbană, Serviciului patrimoniu local și monitorizare servicii publice și se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.                      

     PREŞEDINTE DE ŞEDINŢĂ,                                        

         TĂNĂSESCU STELIAN-HORAȚIU

                                                                                           CONTRASEMNEAZĂ

                                                                                           SECRETAR GENERAL,

                                                                                          TUDOR FLORINA NELI

